5 leiðir til að skapa betri starfsupplifun Starfsfólk hverfur frá fyrirtækjum af ýmsum ástæðum , en það er staðreynd að þegar það hverfur á brott eykst álagið á þá sem eftir eru með neikvæðum áhrifum á framleiðni og vinnuanda . Með það í huga erum við með nokkur góð ráð um hvernig hægt er að halda lengur í starfsfólkið með því að skapa betri starfsupplifun . Eftir því sem hin stafræna umbreyting hefur haft meiri áhrif í heiminum þá hafa fyrirtæki gert sér betur grein fyrir hvað hæfileikaríkt starfsfólk hefur mikið að segja fyrir velgengni fyrirtækja . Undanfarin ár hefur starfsupplifun ( e. employee experience ) rutt sér til rúms , en starfsupplifun snýr að því að hanna starfsumhverfi þar sem starfsmanninum langar að mæta í vinnuna , en ekki stað þar sem hann finnur sig knúinn til að mæta . Þessi þróun hefur m.a. speglast yfir í samræður í ráðningaviðtölum , því í dag gerir hæfileikaríkt starfsfólk auknar kröfur til fyrirtækjanna sem það vill starfa hjá . Mannauðsdeildir ættu því að leggja áherslu á að tryggja góða starfsupplifun svo fyrirtæki þeirra verði ekki undir í hinni hörðu samkeppni um gott starfsfólk . Hvað er starfsupplifun ? Um margra ára skeið hefur verið talið að upplifun viðskiptavina sé það sem helst ráði því hvernig fyrirtækjum vegni . Vissulega er það mikilvægt , en nú eru fyrirtæki í auknum mæli að átta sig á að upplifun starfsfólks skiptir ekki síður máli . Undir það falla allir snertifletir starfsmannsins við fyrirtækið , allt frá fyrstu samskiptum og þar til hann hverfur frá störfum . Til einföldunar er hægt að skipta starfsupplifun í þrjú aðskilin umhverfi , samkvæmt líkani sem Jacob Morgan lagði til . Menningarumhverfið lýtur að því hvernig starfsfólk fyrirtækisins upplifir fyrirtækjamenninguna . Sú upplifun er eðlilega einstaklingsbundin , en henni er hægt að lýsa með ýmsum hætti . Fyrirtæki getur staðið fyrir ákveðin gildi og viðhaft tiltekið verklag , en það segir ekki endilega til um hvernig starfsfólki þess líður í vinnunni . Ef menningarumhverfið lýtur að skynjun starfsfólks og hvernig því líður á vinnustaðnum þá er raunumhverfið það sem er áþreifanlegt : það sem hægt er að sjá og snerta – fólkið í byggingunni , skrifborðið og stóllinn , opna skrifstofurýmið , eldhúsið og setustofan . Tækniumhverfi Tækniumhverfið skiptir sköpum í flestum daglegum störfum og má í því sambandi nefna atriði á eins og tölvur , skjái , nettengingar og hugbúnað . Ófullnægjandi tæknilausnir geta valdið mikilli gremju og leitt til þess að vinnuumhverfið verði óskilvirkt . Til að bæta starfsupplifunina þarftu að vita hvernig starfsfólki þínu líður og hvernig þeir upplifa vinnustaðinn . Hvað finnst starfsfólkinu þínu um þessi þrjú umhverfi og hvernig er hægt að bæta þau ? Ef stjórnendur vilja að starfsupplifunin verði eins og best verður á kosið þarf að huga að öllum þessum þáttum . Hún getur aukið virka þátttöku starfsfólks Jákvæð starfsupplifun er frábær leið til að auka virka þátttöku starfsfólks . Ef fólk nýtur þess að starfa hjá fyrirtækinu má líka gera ráð fyrir því að það sýni meiri metnað og verði virkara í starfi sínu . Hún getur laðað að hæfileikaríkt starfsfólk og lækkað starfsmannaveltu Í mörgum atvinnugreinum verður sífellt erfiðara fyrir vinnuveitendur að halda í hæfileikaríkt starfsfólk . Hæfasta fólkið getur valið úr störfum og er yfirleitt vandfengið . Auk þess fer tryggð starfsmanna almennt við sinn vinnustað minnkandi sem leiðir af sér hærri starfsmannaveltu , sem auðveldar mannauðsdeildinni ekki lífið . Jákvæð starfsupplifun getur gert það að verkum að umsetinn einstaklingur velji fyrirtækið þitt fram yfir önnur eða að frábær starfsmaður starfi lengur hjá fyrirtækinu en ella . Leiðir til aukins frama innan fyrirtækisins eða aukinn sveigjanleiki , svo sem fjarvinnslu möguleikar , geta svo sannarlega ráðið úrslitum í slíkum tilvikum . 5 leiðir til að skapa betri starfsupplifun Starfsupplifun er nokkuð sem þú þarft stöðugt að huga að , en gott er að byrja á eftirtöldu . 1 . Settu markmið Jákvæð starfsupplifun getur laðað að hæfileikaríkt starfsfólk , dregið úr brotthvarfi þess og aukið virka þátttöku . Þessir þættir hafa bein áhrif á velgengni fyrirtækisins og því ætti fyrirtækið að fjárfesta í starfsupplifun . En til þess að tryggja nauðsynlega fjárveitingu þarf að útbúa áætlun með skýrum markmiðum þar sem kemur fram hver ávinningur fyrirtækisins sé af bættri starfsupplifun . 2 . Kortlegðu hvernig bæta á starfsupplifunina Kortlegðu ferðalag starfsmannsins frá viðtali til starfsloka . Hvað virkar vel og hvað þarf að bæta ? Hvernig væri ákjósanlegasta starfsupplifunin hjá þínu fyrirtæki ? Þegar það liggur fyrir þarftu að útbúa áætlun um hvernig hægt er að ná því markmiði . 3 . Mundu að fyrsti dagurinn skiptir afar miklu máli Fyrsti vinnudagur nýs starfsmanns er sú stund þegar hann á sín fyrstu eiginlegu samskipti við fyrirtækið þitt , ef frá er talið starfsviðtalið og önnur samskipti á meðan ráðningarferlinu stóð . Þú þarft að skipuleggja þennan dag í þaula , því það getur verið erfitt að vinda ofan af neikvæðri upplifun fyrsta daginn . Láttu nánasta samstarfsfólk og starfsmenn í móttöku vita að nýr samstarfsmaður muni mæta til vinnu þennan dag og sjáðu til þess að tekið sé á móti honum . Gakktu einnig úr skugga um að starfsþjálfunarferli sé til staðar og að hann verði kynntur fyrir samstarfsfólki sínu þannig að hann finni sig velkominn . 4 . Skapaðu upplifun sem starfsfólki þínu líkar Áður fyrr voru launaseðlar og önnur áþreifanleg fríðindi meginástæða þess að starfsfólk hélt kyrru fyrir hjá fyrirtæki . Í dag horfir þetta dálítið öðruvísi við þegar starfsmenn taka slíka ákvörðun . Þeir horfa fremur til þess að eiga möguleika á að geta unnið hvaðan sem er , haft sveigjanlegan vinnutíma , nútímaleg vinnutæki , mötuneyti með hollum og góðum mat og almennt að þeim líði vel í vinnunni . 5 . Legðu mat á allt ferlið Til að tryggja að hin nýja og bætta starfsupplifun skili tilætluðum árangri þarf að mæla og leggja mat á árangurinn . Hafðu í huga markmiðin sem þú settir og notaðu viðeigandi mælikvarða til að ákvarða hvort þeim hafi verið náð . Athugaðu hvort hin ólíku ferli séu jafn skilvirk og þau ættu að vera og sé það ekki raunin , hvað megi gera til að bæta þau ? Stjórnendur þurfa að fylgjast með stefnum og straumum í starfsupplifun og fylgjast vel með væntingum og þörfum ólíkra kynslóða sem starfa hjá fyrirtækinu vilji þeir hámarka starfsánægju og auka hagnað .